01130072 | Jaarboeke 2016 | Universiteit van Pretoria
Program: BA Musiek Musiek
01130072 Fakulteit Geesteswetenskappe Duur van studie: 3 jaar Totale krediete: 373
Die program het ten doel om studente musiekgeletterd te maak en hul praktiese musiek­maakvaardighede te ontwikkel. Verder leer hulle om baie fasette van die teorie en geskiedenis van musiek te verstaan en waardeer en word hulle as bekwame onder-wysers vir die klassituasie opgelei. Behalwe vir die musiekaspekte van hierdie program, registreer studente ook vir ander BA-modules waarin hulle die vereiste kennis, vaardig­hede en beskouings van daardie dissiplines verwerf.
Sluitingsdatum vir aansoeke: 30 Junie jaarlikes (laat aansoeke op aanvraag).
Departementele keuring is 'n vereiste vir toelating tot hierdie studieprogram.
Toelating is onderhewig aan ’n onderhoud asook ’n toets in die student se instrument en indien nodig geag deur die departementshoof in skryfvaardighede. Verwagte standaard: Graad V-prakties (Unisa, Royal Schools, Trinity).
Sien die Fakulteit Natuur- en Landbouwetenskappe vir inligting rakende toepaslike voorvereistes.
Studente is verplig om die weeklikse voordragklas asook die tweeweeklikse semi­nare by te woon. Studente wat ’n orkesinstrument vir die module MPM bespeel, moet in die UP-simfonieorkes of ander ensembles speel soos deur die Departement bepaal – dit sal 10% van die eksamenpunt tel. Sien die volledige beskrywing van die MPM-modules in die jaarboek.